स्टूडेंट्स ने तीसरी मंजिल से कूदकर जान बचाई; उनका आरोप- लोग अंदर मरे पड़े, पुलिस बोली- सब सुरक्षित
दिल्ली के मुखर्जी नगर इलाके के एक कोचिंग सेंटर में दोपहर करीब 12 बजे आग लग गई। इसके बाद वहां मौजूद बच्चों ने तीसरी मंजिल की खिड़कियों और बालकनी से कूदकर अपनी जान बचाई। कई वीडियो सोशल मीडिया पर शेयर किए गए हैं, जिनमें बच्चेDelhi Mukherjee Nagar Coaching Class Fire Accident Rescue Operation Photos Update
दिल्ली के मुखर्जी नगर इलाके की संस्कृति कोचिंग सेंटर में गुरुवार दोपहर 12 बजे आग लग गई। इससे वहां मौजूद स्टूडेंट्स में अफरा-तफरी मच गई। जान बचाने के लिए छात्र बिल्डिंग की तीसरी मंजिल से तार के सहारे नीचे उतरते दिखे। कुछ ने खिड़कियों से कूदकर जान बचाई। हादसा बत्रा सिनेमा के पास ज्ञाना बिल्डिंग में हुआ। सोशल मीडिया पर इस हादसे से जुड़े वीडियो वायरल हो रहे हैं।
स्टूडेंट्स का आरोप है कि कुछ लोग अंदर मरे पड़े हैं, लेकिन पुलिस किसी को अंदर नहीं जाने दे रही है। पुलिस आंकड़े छिपा रही है। वहीं, कोचिंग सेंटर के बाहर बड़ी तादाद में पुलिस तैनात है।
हालांकि दिल्ली पुलिस की PRO सुमन नलवा के मुताबिक केवल 3-4 छात्रों को चोटें आई हैं। जिन्हें तुरंत अस्पताल भेजा गया था। फायर ब्रिगेड ने भी कुछ देर में आग पर काबू पा लिया था।
न्यूज एंजेंसी ANI के मुताबिक, हादसे के बाद 61 लोगों को इलाज के लिए 3 अस्पतालों में भर्ती कराया गया। जिनमें 50 को डिस्चार्ज कर दिया गया। जिला क्राइम टीम ने घटनास्थल का मुआयना और फोटोग्राफी की है।
हादसे के दौरान 200-250 स्टूडेंट मौके पर मौजूद थे। शुरुआती जांच में पता चला है कि बिल्डिंग ग्राउंड फ्लोर पर लगे बिजली के मीटर में आग लगी थी। मुर्खजी नगर थाने में केस दर्ज कर लिया गया है। 
सेंटर के बाहर धरने पर बैठे स्टूडेंट्स
हादसे के बाद कोचिंग में पढ़ने वाले स्टूडेंट्स धरने पर बैठ गए हैं। इनकी मांग है कि इन्हें अंदर का वास्तविक हाल बताया जाए कि कहीं इनका कोई साथी अंदर तो नहीं है। इनका आरोप है कि आग लगने के बाद कुछ स्टूडेंट्स की दम घुटने से मौत हो गई है, लेकिन पुलिस लीपापोती कर रही है। न फायर ब्रिगेड टाइम पर आई न पुलिस।
तीसरी मंजिल पर चल रहे सेंटर में फायर एग्जिट नहीं
मुखर्जी नगर इलाके में स्टूडेंट्स प्रतियोगी परीक्षाओं के साथ-साथ सिविल सेवाओं की तैयारी करते हैं। जिस सेंटर में आग लगी वहां 200 से ज्यादा स्टूडेंट्स मौजूद थे, साथ ही वहां फायर एग्जिट नहीं था, इस कारण स्टूडेंट्स खिड़की से कूदकर जान बचाने को मजबूर हुए।
पुलिस के मुताबिक आग बिल्डिंग के मीटर में लगी थी। धुंआ ऊपरी मंजिल पर फैल गया जिसके कारण अफरा-तफरी मच गई। वहां सिविल सर्विसेस का कोचिंग सेंटर था, कुछ स्टूडेंट्स खिड़की से नीचे आने की कोशिश कर रहे थे। बिल्डिंग से कूदकर बाहर आए स्टूडेंट्स ने कहा कि अंदर कितने लोग थे, पुलिस ने इस बारे में नहीं बताया।
हादसे की कुछ तस्वीरें...
आपने खबर पढ़ी, अब इस मामले पर अपनी राय जरूर बताएं...
आग लगने से जुड़ी ये खबरें भी पढ़ें...
बिलासपुर में तीन मकानों में भीषण आग
बिलासपुर में बुधवार की रात तीन मकानों में भीषण आग लग गई, जिससे घर में रखा पूरा सामान जलकर खाक हो गया है। बताया जा रहा है कि जिस वक्त आग लगी, तब पड़ोसी के यहां शादी हो रही थी। आग लगने के कारणों का पता नहीं चल सका है। घटना पचपेड़ी थाना क्षेत्र की है। पढ़ें पूरी खबर...
अलीगढ़ में फर्नीचर के शोरूम में लगी आग
अलीगढ़ के सराय हकीम में गुरुवार को एक फर्नीचर के शोरूम में भीषण आग लग गई। फर्नीचर के शोरूम में अचानक आग लगने से पूरे इलाके में हड़कंप मच गया और लोगों ने इसकी सूचना तत्काल कंट्रोल रूम और फायर ब्रिगेड को दी। पढ़ें पूरी खबर...